Laias

Laias () je v gréckej mytológii syn élidského kráľa Oxyla a jeho manželky Pierie.Pausanias, Periégésis tés Hellados, 5,4,4.

Jeho otec Oxylos pochádzal z rodu Heraklovcov a pôvodne bol kráľom v Aitólii. Keď však na hrách v Tébach, nešikovne hodeným diskom zabil svojho brata Thermia (alebo podľa inej verzie Alkidoka, syna SkopiaPausanias, Periégésis tés Hellados, 5,3,7.), musel sa vzdať trónu a odísť do vyhnanstva.

Na jeho cestách ho neskôr stretol Temenos, jeden z vodcov Heraklovcov, ktorí sa spolu s Dórmi chystali na ďalší pokus dobyť Peloponéz.Apollodoros, Bibliotheca, 2,8,3. Oxylos putoval krajinou na koni (alebo oslovi), ktorý mal jedno oko a Temenos, ktorému veštba odporučila, aby si za vodcu hľadali trojokého a tak si zabezpečili úspech vojenskej výpravy, usúdil, že sa veštba vzťahuje na neho, preto ho zastavil a po prehováraní presvedčil, aby sa k nim pridal.

Po úspešnej vojenskej výprave, ho potom Heraklovci z vďaky zvolili za kráľa Élidy, úrodnej krajiny na severozápade Peloponézu. Oxylos sa potom oženil s Pieriou a mal s ňou dvoch synov, Aitóla a Laia. Aitólos zomrel mladý a rodičia ho pochovali neďaleko Olympie a ich druhý syn Laias prevzal v Élide kráľovské žezlo.Pausanias, Periégésis tés Hellados, 5,4,5. Podľa antického autora Pausania nie je známe či mal Laias potomka. Neskôr sa stal kráľom Élidy jeden z Oxylových potomkov Ifitos, ktorý bol súčasníkom spartského zákonodarcu Lykúrga.

 Referencie a bibliografia 

 Pozri aj 
 Zoznam mýtických kráľov Élidy

Kategória:Postavy gréckej mytológie
Kategória:Vládcovia Élidy